আলাওল সাহিত্য পুরস্কার
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে দুই বছর পরপর এ পুরস্কার প্রদান করা হচ্ছে।
আনিসুল হক
আনিসুল হক (জন্ম: মার্চ ৪, ১৯৬৫) একজন বাংলাদেশী কবি, লেখক, নাট্যকার ও সাংবাদিক। বর্তমানে তিনি বাংলাদেশের দৈনিক প্রথম আলোর সহযোগী সম্পাদক এবং কিশোর আলোর সম্পাদক পদে কর্মরত আছেন। মুক্তিযুদ্ধকালীন সময়ের সত্য ঘটনা নিয়ে তাঁর লেখা মা বইটি বেশ জনপ্রিয়। বাংলা ভাষার পাশাপাশি বইটি দিল্লী থেকে ইংরেজি ভাষায় এবং ভুবনেশ্বর থেকে উড়ে ভাষায় প্রকাশিত হয়েছে ।